આ વિશે વધુ માહિતી આપતાં પ્રિન્ટરના કાટ્રર્જિનું કામકાજ કરતા એક દુકાનદારે જણાવ્યું હતું કે ‘ચાર મહિનાથી આ રસ્તા પર ચાલી શકાય નહીં એવી પરિસ્થિતિ છે. આટલા મહિનાઓથી રસ્તો ખોદેલો પડ્યો છે એટલે એટલી તકલીફ થાય છે કે ન પૂછો વાત. વીસ દિવસ થયા હશે આ રસ્તા પર પથ્થરો નાખવામાં આવ્યા છે એટલે ત્રાસ વધુ થઈ ગયો છે, કેમ કે આવા વ્યસ્ત રસ્તા પર હજારો લોકો ચાલે છે એટલે આ પથ્થર તેમના પગમાં વાગતા હોય છે. છેલ્લા ચાર મહિનાથી લોકોને ખૂબ ત્રાસ વેઠવો પડે છે. આ બધાને કારણે અમારા ધંધા પર પણ અસર થઈ રહી છે. પ્રશાસન એવો તો કેવો રસ્તો બનાવી રહી છે કે આટલો સમય લાગે છે? શું આ રસ્તો દસ વર્ષ ચાલવાનો છે તે આટલો સમય લાગી રહ્યો છે?’